Legal Document

Category: 384

Text:
22. ΝΟΜΟΣ υπ’ αριθ. 4154 της 10/18 Μαρτ. 1961 (ΦΕΚ Α΄ 48) (αναδημ. 14 Απρ. 1961, ΦΕΚ Α΄ 61) Περί τροποποιήσεως και συμπληρώσεως του Α.Ν. 2039/1939. Άρθρ.1.-(Προστίθενται παρ. 3 και 4 εις το άρθρ. 2 Α.Ν. 2039/1939). Άρθρ.2.-(Ερμηνεύεται η περιπτ. β΄ της παρ. 1 του άρθρ. 3 Α.Ν. 2039/1939). Άρθρ.3-19.(Τροποποιούνται τα άρθρ. 6, 10, 23, 32, 34, 36, 37, 68, 77, 86, 90, 93, 101, 127, 134, 135, 138 και 155 Α.Ν. 2039/1939 και η ερμηνεία των άρθρ. 70 κλπ. η γενομένη δια του άρθρ. 14 Ν.Δ. 2157/1943). Άρθρ.20.Τα εν τοις άρθρ. 14, 23 παρ. 2, 32, 54, 90, 129, 140, 142 του Α.Ν. 2039/1939 ως και εις τους τροποποιήσαντας ή συμπληρώσαντας τούτον Νόμους και Δ/τα αναγραφόμενα πάσης φύσεως ποσά, δύναται δι’ αποφάσεων του Υπουργού των Οικονομικών, εκδιδομένων μετά γνωμοδότησιν του Συμβουλίου Εθνικών Κληροδοτημάτων, να αυξομειώνται αναλόγως των εκάστοτε κρατουσών οικονομικών συνθηκών. Άρθρ.21.-Δια την πληρεστέραν εποπτείαν και τον προσφορώτερον έλεγχον της διαχειρίσεως των υπέρ κοινωφελών εν γένει σκοπών καταλειπομένων κατά τας διατάξεις του Α.Ν. 2039/1939 περιουσιών και εφ’ όσον πρόκειται περί περιουσίας σημαντικής αξίας ή ειδικωτέρου ενδιαφέροντος, κατά την περί τούτου κρίσιν του Συμβουλίου Εθνικών Κληροδοτημάτων, επιτρέπεται όπως επί τη προτάσει του Συμβουλίου τούτου ορίζηται παρά τη Διοικήσει των κοινωφελών ιδρυμάτων των άρθρ. 95 και 97 παρ. 2 και των κοινωφελών περιουσιών του άρθρ. 96 του Α.Ν. 2039/39 εκπρόσωπος του Συμβουλίου Εθνικών Κληροδοτημάτων, οριζόμενος δι’ αποφάσεως του Υπουργού των Οικονομικών. Ούτος συμμετέχει της Διοικήσεως του Ιδρύματος ή περιουσίας μετά ψήφου, εξαιρέσει των περιπτώσεων καθ’ ας αποκλείεται τούτο εκ της συστατικής του Κληροδοτήματος πράξεως, οπότε μετέχει μετά συμβουλευτικής απλώς ψήφου. Άρθρ.22.-Επιτρέπεται όπως δια Β.Δ/τος, εκδιδομένου προτάσει του επί των Οικονομικών Υπουργού, μετά γνώμην του Συμβουλίου Εθνικών Κληροδοτημάτων, κωδικοποιηθώσιν εις ενιαίον κείμενον αι διατάξεις του Α.Ν. 2039/1939 «περί τροποποιήσεως, συμπληρώσεως και κωδικοποιήσεως των Νόμων περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών», ως ούτος ετροποποιήθη δια μεταγενεστέρων Νόμων και Δ/των. Άρθρ.23.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.